*Tämä artikkeli käsittelee Syyrian Palmyraa. Palmyra on myös kunta New Yorkin osavaltiossa Yhdysvalloissa.*

  

  

  

  

  

  

  

  

  

  

  

**Palmyra** on rauniokaupunki Syyrian keskiosan aavikolla. Se sijaitsee keitaalla Homsin maakunnassa 215 km koilliseen Damaskoksesta ja 120 km lounaaseen Eufratilta. Kaupungin kreikkalainen nimi Παλμυρα on käännös aramean kielisestä nimestä *tadmor*, joka tarkoittaa "palmupuuta".

Palmyra oli tärkeä kaupunki antiikin aikana. Se oli tärkeä karavaanien levähdyspaikka. Palmyra oli Rooman valtakunnasta itsenäisyyttä havittelevan Palmyran valtakunnan pääkaupunki. Sen valtakuntaan kuuluivat Syyria, Palestiina, Egypti ja suuri osa Vähästä-Aasiasta. Palmyraa hallitsi tuolloin aluksi Septimius Odenathus, mutta hänen kuolemansa jälkeen valtakuntaa hallitsi kuningatar Zenobia ja hänen poikansa Vaballathus. Aurelianus valtasi Palmyran vuonna 272.

Palmyra on Unescon maailmanperintökohde. Palmyran raunioiden lähettyvillä sijaitsee nykyisin pieni kaupunki nimeltä Tadmur.

Palmyran tuhoaminen
-------------------

*Katso myös: Syyrian sisällissodan kulttuurivaikutus*
Toukokuussa 2015 ääri-islamistinen Isis valtasi Palmyran ja tuhosi elokuussa 2015 siellä sijaitsevan muinaisen Baalshaminin temppelin ja oli tuhonnut jo aiemmin muita kaupungin rakennuksia ja taideaarteita. Elokuun lopussa tuhottiin myös osa Baalin temppelistä. Paikallisen asukkaan mukaan valtava räjähdys vahingoitti temppeliä merkittävästi. Ennen Syyrian sisällissotaa alueella vieraili vuosittain noin 150 000 turistia. Syyrian joukot valtasivat Palmyran takaisin maaliskuussa 2016 Venäjän ilmaiskujen tukemina. Mutta joulukuun alussa Isis hyökkäsi kaupunkiin ylivoimalla ja valtasi kaupungin takaisin. Syyrian armeija valtasi kaupungin pääosan takaisin 2.–7. maaliskuuta 2017, mutta Isis jäi yhä lähistöille.

Kuvagalleria
------------

* Kuva Palmyran rakennuksesta.Kuva Palmyran rakennuksesta.
* Baalin temppeli vuonna 2005.Baalin temppeli vuonna 2005.
* Palmyran maisemaa vuonna 2005.Palmyran maisemaa vuonna 2005.
* Teatteri Palmyrassa.Teatteri Palmyrassa.
* Katu Palmyrassa.Katu Palmyrassa.
* Aqmatin rintakuva, toinen vuosisata, British Museum.Aqmatin rintakuva, toinen vuosisata, British Museum.
* Jumalankuvia Palmyrasta, Louvre.Jumalankuvia Palmyrasta, Louvre.
* Palmyran linnakePalmyran linnake

Panoraamakuva Palmyran raunioista

Lähteet
-------

1. ↑  Site of Palmyra Unesco. Viitattu 31.5.2015.
2. ↑  Isis on tuhonnut Baalshaminin temppelin Palmyrassa  24.8.2015. Iltalehti. Viitattu 24.8.2015.
3. ↑  Valtonen, Riikka: Isis tuhosi osan myös Baalin temppelistä Palmyrassa *Yle Uutiset*.  30.8.2015. Oy Yleisradio Ab. Viitattu 30.8.2015.
4. ↑  Hallamaa, Teemu: Isis tuhosi Baalshaminin temppelin Palmyran historiallisessa kaupungissa *Yle Uutiset*.  24.8.2015. Viitattu 25.8.2015.
5. ↑  Syyrian armeija valtasi Palmyran kaupungin *SSS.fi*. Viitattu 14.12.2016.
6. ↑  Kreml: Syyrian joukot vetäytyivät Palmyrasta itsemurhapommittajien hyökkäysten murtamina *Ilta-Sanomat*.  14.12.2016.  Arkistoitu 15.12.2016. Viitattu 14.12.2016.
7. ↑  Syrian army announces recapture of Palmyra from Islamic State *ca.reuters.com*. Viitattu 12.3.2017.
8. ↑  Chris Tomson: Syrian Army reaches Palmyra Silos, expels ISIS from adjacent mountains - Map update *AMN - Al-Masdar News | المصدر نيوز*.  7.3.2017.  Arkistoitu 2.5.2019. Viitattu 12.3.2017. (englanniksi)

Aiheesta muualla
----------------

* Kuvia tai muita tiedostoja aiheesta **Palmyra** Wikimedia Commonsissa